આ અગાઉ, પેટ્રોલિયમ મંત્રાલયે ડીલર કમિશન વધારવાના આદેશ આપ્યા હતા. આદેશમાં મંત્રાલયે જણાવ્યુ હતુ કે, 14.2 કિલો અને 5 કિલોના સિલિન્ડર પર ઘરેલૂ LPG વિતરકોનું કમિશન અગાઉ સપ્ટેમ્બર 2017માં ક્રમશઃ 48.89 રૂપિયા અને 24.20 રૂપિયા નક્કી કરવામાં આવી હતી. પરંતુ, પરિવહન ખર્ચ, વેતન વગેરેમાં વધારાને જોતા LPG સિલિન્ડરના ભાવમાં વધારો કરવામાં આવ્યો છે. હવે, વિતરકોનું કમિશન 14.2 કિલોના સિલિન્ડર માટે વધારીને 50.58 રૂપિયા પ્રતિ સિલિન્ડર તેમજ 5 કિલોગ્રામના સિલિન્ડર મામલામાં 25.29 રૂપિયા પ્રતિ સિલિન્ડર કરવામાં આવ્યું છે.